Муниципаль белем бирү учреждениесе

«Гомуми үсеш бирүче 7 нче Актаныш балалар бакчасы »

Йорт төзү

Уртанчылар “а” төркемендә математика эшчәнлегендә йомгаклау

Төзеде һәм үткәрде: тәрбияче Галимова Р.Н

2014-15 нче уку елы

**Программа үтәлешендә белем бирү өлкәләре:** танып-белү үсеше, физик үсеш, сөйләм үсеше, социаль-коммуникатив үсеш.

**Балалар эшчәнлегенең төрләре:** уен, коммуникатив, тәҗрибә аша танып-белү, хәрәкәт эшчәнлеге

**Тема:** Йорт төзү

**Максат:** Предметларның исәбе аларның сыйфат билгеләренә бәйле түгеллекне аңлауларына ирешү, тирә-юньдә ориентлашуларын камилләштерү, предметларның баланың үзенә карата нинди торышта булуын шуңа туры килүче сүзләр белән аңлата алуларына ирешү, геометрик фигуралар т-дагы белемнәрен киңәйтү,

**Җиһазланыш:** Трактор уенчыгы, төзү материаллары (куб,конус, шар,цилиндр), “Төрле йортлар” презентациясе, һәр балада геометрик фигуралар наборы

**Барышы:**

1. **Оештыру. Балаларны кызыксындыру**

-Хәерле иртә, балалар. Бүген безнең математика эшчәнлегенә трактор белән төзү материаллары килгән. Күзәтик әле, нәрсәләр килгән? (*Куб, конус, цилиндр, шар*)

**2. Төзү материаллары белән эш*(сөйләм үсеше)***

а) Предметларның кайсысы ничәнче булуын ачыклау

б) Предметларның урынын билгеләү (Конусның алдында нәрсә?Куб нәрсәдән соң тора? Шарның уң ягында нәрсә?Һ.б)

в) Предметларны чагыштыру

г) Нинди геометрик фигурага ошаганлыгын ачыклау(Куб-квадратка,шар- түгәрәккә, конус-өчпочмакка ошаган)

**3. Презентация карау*(танып –белү үсеше)***

- Балалар төзү материаллары кешеләргә ни өчен кирәк? Йортлар салган кешене кем диләр әле ул? (*Төзүче слайды күрсәтелә*) Нинди йортлар була соң?

-Йортлар бер-бер берсенә ошаган буламы? Алар нәрсә белән аерыла?(*1-2 катлы йорт слайды күрсәтелә*)

- Бу йортлар турында нәрсә әйтә аласыз? (*Алар бер-берсенә ошамаган,1 нче йорт икенчесенә караганда тәбәнәгерәк*)

**4. Физминутка “Җитез Джек”*(физик үсеш)***

Сез беләсезме Джекны?

Җитез кечкенә этне?

Сикергәли ул өскә

Башын бора уңга-сулга

Койрык болгый як-якка

Колакларын торгыза

Сакта ул уяу тора

**5.Төзү материалларыннан йорт төзү(*социаль-коммуникатив үсеш)***

-Хәзер өстәлләрдә үзегез теләгән йорт төзегез.

-Син нинди геометрик фигуралардан йорт төзедең?

-Син ничә квадраттан йорт төзедең?

**6.Йомгаклау**

-Булдырдыгыз, балалар.Бүген нәрсә эшләргә өйрәндегез?

Мин сезнең киләчәктә үзегез яшәр өчен әллә нинди матур йортлар төзүегезгә ышанып калам.